Μαρούσι, 2/9/2016

Αριθ. Πρωτ. 1429

**ΠΡΟΣ: ΤΑ ΔΙΟΙΚΗΤΙΚΑ ΣΥΜΒΟΥΛΙΑ**

**ΤΩΝ ΣΩΜΑΤΕΙΩΝ ΤΗΣ Ε.Ο.Α.Β.**

# ΠΡΟΣΚΛΗΣΗ

Το Διοικητικό Συμβούλιο (Δ.Σ.) της Ελληνικής Ομοσπονδίας Άρσης Βαρών (Ε.Ο.Α.Β.), κατά τη συνεδρίασή του την 1/9/2016 αποφάσισε, την σύγκληση Έκτακτης Γενικής Συνέλευσης (Γ.Σ.), στην οποία καλούνται να συμμετάσχουν οι αντιπρόσωποι των σωματείων – μελών της Ομοσπονδίας με δικαίωμα ψήφου την 17η Σεπτεμβρίου 2016, ημέρα Σάββατο και ώρα 11.00 στην Αθήνα, στα γραφεία της Ε.Ο.Α.Β., Λεωφ. Κηφισίας 37, Μαρούσι (Κτίριο Δ’, πρώην ξενώνες Ο.Α.Κ.Α.), 2ος όροφος, με τα εξής θέματα ημερήσιας διάταξης:

1. Εκλογή Προέδρου και Γραμματέα Γ.Σ..
2. Έκθεση πεπραγμένων του Δ.Σ. από 1/1-16/9/2016. Έγκριση και απαλλαγή του Δ.Σ.
3. Οικονομικός και ταμειακός απολογισμός από 1/1-31/8/2016. Έκθεση Εξελεγκτικής Επιτροπής από 1/1-31/8/2016. Έγκριση και απαλλαγή του Δ.Σ. από κάθε διαχειριστική ευθύνη.
4. Εκλογή 2 μελών Εφορευτικής Επιτροπής για την διενέργεια αρχαιρεσιών για την ανάδειξη νέου Διοικητικού Συμβουλίου και εκλογή Εξελεγκτικής Επιτροπής, υπό την προεδρία δικαστικού αντιπροσώπου.
5. Αρχαιρεσίες για την ανάδειξη νέου Διοικητικού Συμβουλίου, αποτελούμενου από 15 Τακτικά και 3 Αναπληρωματικά Μέλη, και εκλογή Εξελεγκτικής Επιτροπής, αποτελούμενης από 3 Τακτικά και 2 Αναπληρωματικά Μέλη.

Αν δεν επιτευχθεί η κατά το Καταστατικό προβλεπόμενη απαρτία, **η Γ.Σ. θα συνέλθει την 18η Σεπτεμβρίου 2016, ημέρα Κυριακή και ώρα 11.00 στον ίδιο τόπο και χώρο,** οπότε λογίζεται ότι βρίσκεται σε απαρτία, ανεξάρτητα από τον αριθμό των παρόντων και ταμειακώς εντάξει με δικαίωμα ψήφου μελών.

Ο ορισμός των αντιπροσώπων, των σωματείων – μελών, σύμφωνα με το Καταστατικό πρέπει να γνωστοποιηθεί εγγράφως στην Ομοσπονδία 5 μέρες πριν από τη Γ.Σ., δηλαδή μέχρι την **9η Σεπτεμβρίου 2016, ημέρα Παρασκευή και ώρα 15.00** και οι υποψηφιότητες για το Δ.Σ. και την Εξελεγκτική Επιτροπή πρέπει να γνωστοποιηθούν εγγράφως στην Ομοσπονδία 3 ημέρες πριν από τη Γ.Σ., δηλαδή μέχρι την **13η Σεπτεμβρίου 2016, ημέρα Τρίτη και ώρα 15.00.**

Με αθλητικούς χαιρετισμούς,

**ΓΙΑ ΤΟ Δ.Σ. ΤΗΣ Ε.Ο.Α.Β.**

**Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ**

**ΔΗΜΗΤΡΗΣ ΒΑΛΑΣΙΑΔΗΣ ΚΩΝ/ΝΟΣ ΚΟΡΛΟΣ**